244 



luteus, Sedum album og rupestre o. fl.), andre ere kun iagt- 

 tagne en enkelt Gang og kun i faa Exemplarer, saa at de 

 maaske atter ville forsvinde, navnlig hvis de ikke frembringe 

 modent Frø eller paa anden Maade kunne formere sig. Da 

 det imidlertid ikke er let at afgjøre, om en nylig indvandret 

 Plante for stedse er forsvunden eller om den muligvis ved 

 nærmere Eftersøgning atter kan findes, har jeg her optaget 

 alle de indførte Planter, som ere komne til min Kundskab, 

 for at Opmærksomheden kan være henledet paa dem. 



Da Opgaven er at give Oplysning om Tiden for enhver 

 af de fremmede Planters første Fremtræden i vor Flora, er 

 der for enhver Art kun angivet et begrænset Antal, og navnlig 

 de Voxesteder, hvor den tidligst er funden. De til dyrkede 

 Planter, f. Ex. Kornsorterne, Hørplanten o. fl. knyttede Ukruds- 

 planter, som stundom kunne tilfældig forvildes uden at ud- 

 brede sig videre, blive i Regelen her forbigaaede, da der 

 ikke kan angives nogen Tidsbestemmelse for deres tidligste 

 Fremtræden her i Landet; kun naar en Ukrudsplante eller 

 Sædart vides at være indført i nyere Tid, vil der gjøres en 

 Undtagelse fra denne Regel. 



Skjønt jeg har søgt at udfinde og benytte alle de Kilder 

 til Bidrag i denne Retning, i hvilke der kunde ventes noget 

 .Udbytte, er det vel muligt, at den følgende Liste ikke et' 

 fuldstændig, ogsaa i Betragtning af, at adskillige Fund kunne 

 være gjorte uden hidtil at have været bekjendtgjorte. For 

 saa vidt imidlertid denne Sammenstilling maatte have nogen 

 Betydning for vor Flora og særlig for Spørgsmaalet om 

 Planternes Vandringer, tør den haabes fortsat og forøget 

 med de her manglende eller senere iagttagne Tilfælde af 

 samme Art, og jeg vil med Hensyn hertil anbefale, at alle 

 Fund af fremmede, indvandrede Planter fremtidigt, naar de 

 bekjendtgjøres, ledsages af Tidsangivelse for den første Iagt- 

 tagelse. 



Spørgsmaalet om, hvorfra og ad hvilke Veje de fremmede 

 Planter ere indførte i vor Flora, er vel stundom tvivlsomt, 



